CELEX: 62007TB0411
Language: et
Date: 2008-03-18 00:00:00
Title: Kohtuasi T-411/07 R: Esimese Astme Kohtu presidendi 18. märtsi 2008 . aasta määrus — Aer Lingus Group versus komisjon (Ajutised meetmed — Koondumiste kontroll — Teatatud tehingu tegemise keelamine — Määruse (EÜ) nr 139/2004 artikli 8 lõiked 4 ja 5 — Taotlus määruse tegemiseks, milles kohustataks komisjoni võtma meetmeid keelatud koondumise teise osalise vastu — Meede, mis on vastuolus institutsioonidevahelise pädevuse jaotusega — Komisjoni volitused — Menetlusse astujale adresseeritud määrus — Täitmise peatamise taotlus — Vastuvõetavus — Nõude põhjendatus selle esmasel vaatlusel — Kiireloomulisus — Oluline ja pöördumatu kahju — Kahju, mis tekib tulevikus võib-olla asetleidvatest sündmustest — Puudulikud põhjused — Kõikide puudutatud huvide kaalumine)

20.12.2008   
            
            
               ET
            
            
               Euroopa Liidu Teataja
            
            
               C 327/26
            
         Esimese Astme Kohtu presidendi 18. märtsi 2008. aasta määrus — Aer Lingus Group versus komisjon
   (Kohtuasi T-411/07 R)
   (Ajutised meetmed - Koondumiste kontroll - Teatatud tehingu tegemise keelamine - Määruse (EÜ) nr 139/2004 artikli 8 lõiked 4 ja 5 - Taotlus määruse tegemiseks, milles kohustataks komisjoni võtma meetmeid keelatud koondumise teise osalise vastu - Meede, mis on vastuolus institutsioonidevahelise pädevuse jaotusega - Komisjoni volitused - Menetlusse astujale adresseeritud määrus - Täitmise peatamise taotlus - Vastuvõetavus - Nõude põhjendatus selle esmasel vaatlusel - Kiireloomulisus - Oluline ja pöördumatu kahju - Kahju, mis tekib tulevikus võib-olla asetleidvatest sündmustest - Puudulikud põhjused - Kõikide puudutatud huvide kaalumine)
   (2008/C 327/49)
   Kohtumenetluse keel: inglise
   Pooled
   
      Hageja: Aer Lingus Group plc (Dublin, Iirimaa) (esindajad: solicitor A. Burnside ning advokaadid B. van de Walle de Ghelcke ja T. Snels)
   
      Kostja: Euroopa Ühenduste Komisjon (esindajad: X. Lewis, E. Gippini Fournier ja S. Noë)
   
      Kostja toetuseks menetlusse astuja: Ryanair Holdings plc (Dublin, Iirimaa), esindajad: J. Swift, QC, solicitor V. Power, solicitor A. McCarthy ja solicitor D. W. Hull ning advokaat G. M. Berrisch
   Kohtuasja ese
   Ajutiste meetmete kohaldamise taotlus, milles palutakse esiteks, et komisjon võtaks teatud meetmed Ryanair Holdings plc'le kuuluvate hageja aktsiate suhtes, teiseks ja teise võimalusena, et tehtaks samasuguste tagajärgedega määrus komisjoni või Ryanair Holdings plc suhtes, ja kolmandaks, et peatataks tehing, mida käsitletakse komisjoni 11. oktoobri 2007. aasta otsuses K(2007) 4600 (lõplik), millega keelduti algatamast nõukogu 20. jaanuari 2004. aasta määruse (EÜ) nr 139/2004 kontrolli kehtestamise kohta ettevõtjate koondumiste üle (ELT 2004, L 24, lk 1; ELT eriväljaanne 08/03, lk 40) artikli 8 lõikes 4 ette nähtud menetlus ja määramast ajutisi meetmeid vastavalt selle määruse artikli 8 lõikele 5.
   Määruse resolutiivosa
   
               1.
            
            
               Jätta ajutiste meetmete kohaldamise taotlus rahuldamata.
            
         
               2.
            
            
               Otsustada kohtukulude jaotus põhimenetluses tehtavas otsuses.